b"\n_START_ARTICLE_\nOleg Krivon\xc3\xb3ssov\n_START_SECTION_\nResultats destacats en competici\xc3\xb3\n_START_PARAGRAPH_\nKrivon\xc3\xb3ssov va comen\xc3\xa7ar a jugar als escacs a 11 anys, i r\xc3\xa0pidament va esdevenir un dels millors jugadors de Let\xc3\xb2nia. El 1978 va participar en el torneig classificatori per en el campionat de l'URSS. El 1979 va participar en el campionat juvenil de la Uni\xc3\xb3 Sovi\xc3\xa8tica. _NEWLINE_El 1991, al darrer campionat de la Uni\xc3\xb3 Sovi\xc3\xa8tica d'escacs r\xc3\xa0pids, a Minsk, hi compart\xc3\xad els llocs 4t-8\xc3\xa8, de 70 participants._NEWLINE_Krivon\xc3\xb3ssov ha participat regularment als campionats de Let\xc3\xb2nia. Els seus millors resultats foren un 3r lloc el 1998 i el 2001.\n_START_SECTION_\nControv\xc3\xa8rsia a l'obert Vandoeuvre de 2007\n_START_PARAGRAPH_\nA la 4a edici\xc3\xb3 de l'obert de Vandoeuvre, Oleg Krivon\xc3\xb3ssov va acusar Anna Rudolf de fer trampes fent servir Fritz, i posteriorment canvi\xc3\xa0 l'acusaci\xc3\xb3 pel Rybka. Amb el suport de dos altres jugadors participants en el torneig, Krivon\xc3\xb3ssov va dir que Anna Rudolf, qui havia estat jugant molt b\xc3\xa9 i havia batut el millor jugador del torneig, Christian Bauer, estava fent servir un protector labial que duia a la bossa com a transmissor per rebre els moviments correctes quan anava al lavabo. Les acusacions no van impedir que Anna Rudolf acab\xc3\xa9s el torneig amb una gran puntuaci\xc3\xb3 que li va permetre obtenir normes d'MI i de WGM."